คือเรามีประจำเดือนวันที่25พย.-30พย. จากนั้นวันที่6ธค.ก็มีเพศสัมพันธ์แบบไม่ใส่ถุงหลั่งนอก แล้วก็กินยาคุมฉุกเฉินแบบ1เม็ดไปหลังจากเสร็จกิจประมาณ3ชั่วโมง จากนั้นวันที่12ธค.มีเลือดออกจากช่องคลอด มีปริมาณปานกลาง พอมาวันที่13ธค. มีปริมาณเยอะมาก อยากทราบว่า มีสิทธิ์ท้องไหมคะ
สวัสดีค่ะ หากประจำเดือนมาวันที่ 25 พ.ย. แล้วได้มีเพศสัมพันธ์วันที่ 6 ธ.ค. ถือว่าไม่ใช่ระยะปลอดภัย โอกาสที่จะตั้งครรภ์นั้นมีได้ แต่หากได้ทานยาคุมฉุกเฉินไป ยาคุมฉุกเฉินก็จะช่วยป้องกันการตั้งครรภ์ได้ประมาณหนึ่งค่ะสำหรับเลือดที่ออกในวันที่ 12-13 ธ.ค. นี้ ก็น่าจะเป็นเลือดที่เกิดจากผลของยาคุมฉุกเฉินได้ ไม่ใช่ประจำเดือน เพราะไม่ใช่ช่วงที่ประจำเดือนจะมา ทั้งนี้ การที่มีเลือดออก ก็แสดงว่าไม่น่ามีการตั้งครรภ์เกิดขึ้นค่ะ แต่หากจะให้แน่นอน ก็อาจตรวจหาการตั้งครรภ์ดู โดยให้ตรวจหลังจากที่มีเพศสัมพันธ์ไปแล้วอย่างน้อย 2 สัปดาห์ค่ะสำหรับประจำเดือนในรอบต่อไปนั้น ก็อาจมาช้ากว่ากำหนดได้ โดยอาจมาในช่วงวันที่ 12 ม.ค. 65 ค่ะ